प्रवीण वेदी सपरिवार गुजरांवाला टाउन इलाके में रहती है। उनका अपना कारोबार है। गत 1 दिसंबर की रात प्रवीण अपने पूरे परिवार के साथ एक रिश्तेदार की शादी में जीटी करनाल रोड स्थित एक होटल में गयी थी। घर पर उनकी तीन नौकरानी और एक नाबालिग नौकर मौजूद था। देर रात करीब पौने दो बजे परिवार के सदस्य जब घर पहुंचे तो उनलोगों ने अलमारी को टूटा हुआ पाया और उसमें से लाखों के गहने और लाखों रुपये गायब थे।